text: جناب وجئے گوئل نے مطلع کیا کہ سپریم کورٹ نے بھارت کے سابق چیف جسٹس ریٹائرڈ آر ایم لودھا کی قیادت میں ایک کمیٹی مقرر کی ہے جس نے اپنی رپورٹ سپریم کورٹ میں پیش کردی ہے۔ اس معاملے میں سپریم کورٹ کے فیصلے پر بی سی سی آئی کو عمل کرنا ہے ، یہ فیصلہ بی سی سی آئی کے ڈھانچے ، اس کی کارکردگی ، ووٹ ڈالنے سے متعلق حقوق اور عہدے داروں کی مدت کی حد کے بارے میں ہے۔ اس وزارت کا اس معاملے میں کوئی رول نہیں ہے کیونکہ اسے سپریم کورٹ یا کسی دیگر عدالت کی طرف سے بی سی سی آئی کے سلسلے میں کوئی ہدایت نہیں ملی ہے۔